ᱵᱚᱴᱷᱤᱱᱰᱟ

ᱵᱚᱴᱷᱤᱱᱰᱟ ᱫᱚ ᱥᱤᱧᱚᱛ ᱨᱮ ᱯᱚᱧᱡᱟᱵᱽ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱦᱮᱫ ᱨᱮ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱵᱚᱴᱷᱤᱱᱰᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱧᱮ ᱯᱟᱪᱮ ᱥᱤᱧᱚᱛ ᱨᱮ ᱢᱟᱞᱣᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱪᱚᱱᱰᱤᱜᱚᱰ ᱨᱮᱱᱟᱜ ᱨᱟᱡᱽᱜᱟᱲ ᱠᱷᱚᱱ ᱒᱒᱗ ᱠᱤᱞᱚᱢᱤᱴᱚᱨ ᱯᱟᱪᱮ ᱨᱮ ᱢᱮᱱᱟᱜᱼᱟ ᱟᱨ ᱯᱚᱧᱡᱟᱵᱽ ᱨᱮᱱᱟᱜ ᱢᱚᱬᱮ ᱟᱱᱟᱝ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱵᱚᱴᱷᱤᱱᱰᱟ ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱱᱤᱛᱚᱜ ᱵᱚᱸᱫᱽ ᱛᱷᱚᱨᱢᱚᱞ ᱯᱟᱣᱟᱨ ᱯᱞᱟᱱᱴ ᱛᱮ ᱵᱷᱤᱲᱟᱹᱣ ᱟᱠᱟᱱ ᱯᱮᱭᱟ ᱠᱨᱤᱛᱨᱤᱢ ᱡᱷᱤᱞ ᱤᱫᱤ ᱛᱮ 'ᱡᱷᱤᱞ ᱥᱚᱦᱚᱨ' ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾

ᱯᱩᱭᱞᱩ ᱥᱚᱢᱨᱟᱡᱽ ᱫᱤᱞᱞᱤ ᱥᱩᱞᱛᱟᱱ ᱨᱟᱡᱤᱭᱟ ᱥᱩᱞᱛᱟᱱ ᱵᱚᱴᱷᱤᱱᱰᱟ ᱨᱮᱱᱟᱜ ᱪᱚᱣᱦᱟᱱ ᱫᱩᱨᱜᱽ ᱠᱤᱞᱟ ᱨᱮ ᱦᱟᱡᱮᱛ (Imprisonment) ᱞᱮᱫ ᱠᱤᱱᱟ ᱠᱚ ᱛᱟᱦᱮᱸᱫ ᱾ ᱦᱟᱡᱤ ᱨᱚᱛᱚᱱᱟᱜ ᱜᱩᱨᱩᱫᱽᱣᱟᱨᱟ ᱵᱚᱴᱷᱤᱱᱰᱟ ᱨᱮᱱᱟᱜ ᱢᱤᱫ ᱧᱩᱛᱩᱢᱟᱱ ᱧᱮᱞᱡᱚᱝ ᱛᱟᱞᱢᱟ ᱠᱟᱱᱟ, ᱡᱟᱦᱟᱸ ᱨᱮ ᱧᱩᱛᱩᱢᱟᱱ ᱞᱮᱜᱮᱱᱰ (legends) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾https://www.nativeplanet.com/bathinda/attractions/mazaar-of-peer-haji-rattan/#overview

ᱱᱟᱜᱟᱢ

ᱦᱚᱲ ᱞᱮᱠᱷᱟ
ᱦᱚᱲ ᱮᱞ

ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱨᱮᱱᱟᱜ ᱢᱩᱪᱟᱹᱫ ᱠᱷᱚᱵᱚᱨ ᱞᱮᱠᱟᱛᱮ, ᱒᱐᱑᱑ ᱨᱮ ᱵᱚᱴᱷᱤᱱᱰᱟ ᱥᱚᱦᱚᱨ ᱨᱤᱱ ᱒᱘᱕,᱘᱑᱓ ᱦᱚᱲ ᱢᱮᱱᱟᱜ ᱠᱚᱣᱟ; ᱠᱚᱲᱟ ᱑᱕᱑,᱗᱗᱒ ᱟᱨ ᱛᱤᱨᱞᱟᱹ ᱑᱓᱔,᱐᱓᱑ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱵᱚᱴᱷᱤᱱᱰᱟ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱖᱘ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱾ ᱵᱚᱴᱷᱤᱱᱰᱟ ᱥᱚᱦᱚᱨ ᱨᱮ ᱥᱮᱪᱮᱫ ᱦᱚᱲ ᱟᱜ ᱮᱞ ᱒᱑᱑,᱓᱑᱘ ᱜᱟᱱ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱑᱑᱘,᱘᱘᱘ ᱠᱚᱲᱟ ᱢᱮᱱᱟᱜ ᱠᱚᱣᱟ, ᱟᱫᱚ ᱙᱒,᱔᱓᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱚᱠᱟᱨᱮ ᱠᱚᱲᱟ ᱟᱜ ᱥᱮᱪᱮᱫ ᱘᱗.᱘᱖ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱗.᱑᱖ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱵᱚᱴᱷᱤᱱᱰᱟ ᱥᱚᱦᱚᱨ ᱨᱮ ᱜᱩᱴ ᱜᱤᱫᱽᱨᱟᱹ (ᱩᱢᱚᱨ ᱐ ᱠᱷᱚᱱ ᱖) ᱓᱐,᱗᱑᱓; ᱑᱖,᱔᱗᱒ ᱠᱚᱲᱟ ᱟᱨ ᱑᱔,᱒᱔᱑ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱠᱩᱲᱤ ᱜᱤᱫᱽᱨᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ᱘᱖᱕ ᱢᱮᱱᱟᱜᱼᱟ ᱾

ᱫᱷᱚᱨᱚᱢ
ᱯᱟᱹᱴᱤᱭᱟᱹᱣ ᱛᱟᱭᱚᱢ ᱖᱒.᱖᱑% ᱦᱚᱲ ᱥᱟᱶ ᱦᱤᱱᱫᱩ ᱫᱷᱚᱨᱚᱢ ᱵᱚᱴᱷᱤᱱᱰᱟ ᱥᱚᱦᱚᱨ ᱨᱮ ᱟᱹᱰᱤ ᱥᱟᱸᱜᱮ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱤᱠᱷ ᱫᱷᱚᱨᱚᱢ ᱥᱚᱦᱚᱨ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱧᱩᱛᱩᱢᱟᱱ ᱫᱷᱚᱨᱚᱢ ᱠᱟᱱᱟ ᱚᱠᱟ ᱛᱟᱭᱚᱢ ᱓᱕.᱐᱔% ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱹᱰᱤ ᱠᱚᱢ ᱮᱞ ᱢᱩᱥᱞᱤᱢ, ᱤᱥᱟᱹᱭ, ᱵᱩᱫᱫᱷᱚ ᱟᱨ ᱡᱳᱭᱱᱳ ᱢᱮᱱᱟᱜ ᱠᱚᱣᱟ ᱾ ᱥᱤᱠᱷ ᱟᱜ ᱮᱞ ᱵᱚᱴᱷᱤᱱᱰᱟ ᱦᱚᱱᱚᱛ ᱨᱮ ᱗᱐.᱘᱙% ᱢᱮᱱᱟᱜᱼᱟ, ᱱᱚᱣᱟ ᱥᱚᱦᱚᱨ ᱨᱮ ᱟᱹᱰᱤ ᱥᱟᱸᱜᱮ ᱵᱟᱝ ᱦᱩᱭᱩᱜ ᱛᱮ ᱵᱤᱨᱚᱫᱽ ᱨᱮ ᱯᱩᱨᱟᱹ ᱥᱟᱹᱜᱮ ᱢᱮᱱᱟᱜ ᱠᱚᱣᱟ ᱾

ᱚᱛᱱᱚᱜ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱵᱚᱴᱷᱤᱱᱰᱟ ᱨᱮᱞᱣᱮ ᱥᱴᱮᱥᱚᱱ ᱥᱤᱧᱚᱛ ᱨᱮᱱᱟᱜ ᱫᱮᱦᱮᱨ ᱛᱮᱫ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱩᱱᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ: NH 7 (ᱯᱷᱟᱡᱤᱞᱠᱟ - ᱵᱚᱫᱽᱨᱤᱱᱟᱛᱷ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ), NH 54 (ᱠᱮᱸᱪᱤᱭᱚᱱ, ᱜᱚᱱᱩᱢᱟᱱᱜᱚᱲ - ᱯᱟᱴᱷᱟᱱᱠᱚᱴ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ), NH 148B (ᱵᱚᱴᱷᱤᱱᱰᱟ ᱠᱷᱚᱱ ᱠᱚᱴᱯᱩᱴᱞᱤ) ᱟᱨ NH 754 (ᱵᱚᱴᱷᱤᱱᱰᱟ ᱠᱷᱚᱱ ᱡᱚᱞᱞᱟᱵᱟᱫᱽ, ᱯᱷᱟᱡᱤᱞᱠᱟ) ᱥᱚᱦᱚᱨ ᱥᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱥᱮᱪᱮᱫ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website of Bathinda district


Category:Articles containing potentially dated statements from 2001
Category:All articles containing potentially dated statements
Category:Municipal corporations in Punjab, India